**DĖL ĮGALIOJIMŲ SUTEIKIMO ROKIŠKIO RAJONO SAVIVALDYBĖS ADMINISTRACIJOS DIREKTORIUI**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 59 straipsnio 1 dalimi, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo (aktuali redakcija), patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“, 5 punktu, Rokiškio rajono savivaldybės taryba n u s p r e n d ž i a:

1. Įgalioti Rokiškio rajono savivaldybės administracijos direktorių organizuoti konkursus Rokiškio rajono savivaldybės švietimo įstaigų vadovų pareigoms eiti bei atlikti visas Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos apraše, patvirtintame Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, konkurso organizatoriaus kompetencijai priskirtas funkcijas ir pasirašyti su tuo susijusius dokumentus.

2. Įgaliojimas galioja iki šios savivaldybės tarybos kadencijos pabaigos.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ĮGALIOJIMŲ SUTEIKIMO ROKIŠKIO RAJONO SAVIVALDYBĖS ADMINISTRACIJOS DIREKTORIUI“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – įgalioti Rokiškio rajono savivaldybės administracijos direktorių organizuoti konkursus Rokiškio rajono savivaldybės švietimo įstaigų vadovų pareigoms eiti bei atlikti visas Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos apraše konkurso organizatoriaus kompetencijai priskirtas funkcijas ir pasirašyti su tuo susijusius dokumentus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašas, patvirtintas Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“, Lietuvos Respublikos švietimo įstatymas.

 **Sprendimo projekto esmė.**

Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo 5 punktas nustato, kad konkursus švietimo įstaigų vadovų pareigoms eiti organizuoja ir už šios tvarkos laikymąsi atsako švietimo įstaigos vadovo darbdavys arba darbdavio įgaliotas asmuo, todėl parengtas šis sprendimo projektas. Šiuo sprendimo projektu siūloma įgalioti savivaldybės administracijos direktorių organizuoti savivaldybės švietimo įstaigų vadovų pareigoms eiti konkursus (atlikti konkurso organizatoriaus funkcijas). Konkurso organizatorius atlieka funkcijas, kurioms atlikti tvarkos apraše yra nustatyti tam tikri terminai ir procedūros, kurių organizuojant konkursą negalima pažeisti (paskelbti konkursą per 45 dienų laikotarpį nuo dienos, kai pareigybė tampa laisva, suderinti konkursų datą su Nacionaline švietimo agentūra ir Švietimo, mokslo ir sporto ministerija, ne vėliau kaip prieš 4 darbo dienas iki atrankos posėdžio tvirtinti komisijos sudėtį, konkurso atrankos posėdį vykdyti ne vėliau kaip po 60 dienų nuo konkurso paskelbimo datos ir t. t.).

**Galimos pasekmės, priėmus siūlomą tarybos sprendimo projektą:**

 **teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Aiški ir skaidrikonkursų švietimo įstaigų vadovų pareigoms eiti organizavimo tvarka.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė